  Наталья Тетерина Вотка карысь Лариса Загуляева удмурт кырӟанъя «Элькуновидение» вожвылъяськонэ анаез Людмила Иванова ӵектэмъя пыриськоно кариськиз. Со ик конкурсын быдэстоно «Мынам гуртэ» кырӟанлэн авторез луэ, вераз ивортодэтъя «Удмуртия» агентстволы кырӟась. Кылем арын соос анаеныз «Элькуновидение» пыриськизы ни, нош туэ Лариса Загуляева огназ сцена вылэ потоз. Мамалэн кырӟанъёссэ возьматэмез потэ калыклы. Кылем арын ми соин ӵош выступить карим вал, ӧзгес пӧрмы малы ке милям. Туэ со жингыртэм, гожтэм, мон уг ик тодӥськы вал. Мынод, пе, но тӥни Лариса Загуляева, Вотка карысь кырӟасьКонкурсын быдэстоно кырӟанэз Людмила Иванова кемалась гожтӥз ни. Та дырозь сое Лариса Загуляева анаеныз ӵош кар шулдыръяськонъёсын арган улсын кырӟаллязы. Вераны луоз, со ӝож мылкыдо шуыса. «Мынам гуртэ» кырӟанлэн пуштросэз сыӵе: али гуртъёс асьмелэн быро ни шуыса, калык ваньмыз кошке каре. Калыклы со вазиськемын кадь, ӝутоно гуртъёсмес шуыса, ӧвӧл быдтоно Лариса Загуляева, Вотка карысь кырӟасьКырӟась верамъя, конкурсэ пыриськонын со понна валтӥсез – анаезлэсь кырӟанъёссэ калыке вӧлмытон. Егитъёслы та тема, оло, матын уз луы, нош арлыдоос кырӟанэз валалозы, шуэ Лариса Загуляева. Пусъём, Вотка карысь кырӟасьлэн крезьгурлы нимысьтыз дышетскемез ӧвӧл. Со ожгар удысын служба нуэ. Кырӟанэз яратон Лариса Загуляевалы анаез пыӵатӥз. Пичи дырысен со вордскем палъёсаз, Шаркан ёросын, гурт шулдыръяськонъёсын кырӟалляз. Али службаен йырин ансамбльёсы пыриськыны дыр уг тырмы, шуэ Лариса Загуляева, соин ик анаеныз ӵошен гинэ кырӟа. Ватсалом, «Элькуновидение» конкурсэ куриськонъёсты кутон йылпумъяськиз ни. Кырӟанъя вожвылъяськонэ пыриськыны мылкыд каризы 21 ёросъёсысь но каръёсысь кырӟасьёс. Соосын тодматскыны татын луоз.  Тодэ вайытом, 6-тӥ коньывуонэ «Мынам Удмуртие» телерадиокомпаниын куриськон сётэм вань коллективъёсты но нимаз кырӟасьёсты учкозы. Тужгес кужмооссэ, тунсыкооссэ кыкетӥ люкетаз лэзёзы, со 20-тӥ коньывуонэ «Аксион» культура дворецын ортчоз. Собере 12 устоосыз конкурслэн финалаз потозы, со 4-тӥ шуркынмонэ телеканаллэн меӵак эфираз мыноз. Тегъёс: Лулчеберет Удмуртия Вотка кырӟан Элькуновидение  